

**Republika e Kosovës**

Republika Kosova-Republic of Kosovo

**Qeveria - Vlada - Government**

*Ministria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

Prishtinë: 22.02.2024

**Thirrje publike për mbështetje financiare të projekteve/programeve të**

**OJQ-ve në avancimin e zhvillimit socio-ekonomik rajonal të balancuar**

UDHËZIMET PËR APLIKANTËT

**Data e hapjes së thirrjes: 22.02.2024**

**Afati i fundit për dorëzimin e aplikacioneve: 18.03.2024**

Përmbajtja

[1. Thirrje publike për mbështetje financiare të projekteve/programeve të OJQ-ve në avancimin e zhvillimit socio-ekonomik rajonal të balancuar 3](#_Toc126671607)

[1.1. Problemet të cilat synohet të adresohen përmes kësaj thirrje publike 3](#_Toc126671608)

[1.2. Objektivat e projekteve 3](#_Toc126671609)

[1.3 Vlerat e planifikuara të mbështetjes financiare për projektet dhe totali i thirrjes 4](#_Toc126671610)

[2. Kushtet formale të thirrjes 5](#_Toc126671611)

[2.1 Aplikuesit e pranueshëm: Kush mund të aplikoj? 5](#_Toc126671612)

[2.2 Partnerët në zbatimin e projektit 6](#_Toc126671613)

[2.3 Shpenzimet e pranueshme dhe të papranueshme 6](#_Toc126671614)

[2.3.1 Shpenzimet e pranueshme që do të financohen përmes thirrjes 6](#_Toc126671615)

[2.3.2 Shpenzimet e drejtpërdrejta të pranueshme 7](#_Toc126671616)

[2.3.3 Shpenzimet e papranueshme 7](#_Toc126671617)

[3. Si të aplikoni? 8](#_Toc126671618)

[Lista e dokumenteve të nevojshme 8](#_Toc126671619)

[3.1 Formulari i projekt propozimit 8](#_Toc126671620)

[3.2 Formulari i propozim buxhetit 9](#_Toc126671621)

[3.3 Dorëzimi i aplikacioneve 9](#_Toc126671622)

[3.4 Afati për dorëzimin e aplikcioneve 9](#_Toc126671623)

[3.5 Si të kontaktoni nëse keni ndonjë pyetje? 9](#_Toc126671624)

[4. Vlerësimi i aplikacioneve / Fazat. 10](#_Toc126671625)

[4.1 Aplikacionet e pranuara do të kalojnë nëpër procedurën e mëposhtme 10](#_Toc126671626)

[4.2 Publikimi i vendimit paraprak 11](#_Toc126671627)

[4.3 Dokumentacion shtesë 12](#_Toc126671628)

[5. Kalendari indikativ i realizimit të thirrjes 12](#_Toc126671629)

6. [Periudha e zbatimit të projekteve 13](#_Toc126671630)

[7. Ankesat 13](#_Toc126671631)

[8. List e formave 13](#_Toc126671632)

# Thirrje publike për mbështetje financiare të projekteve/programeve të OJQ-ve në avancimin e zhvillimit socio-ekonomik rajonal të balancuar

## 1.1. Problemet të cilat synohet të adresohen përmes kësaj thirrje publike

Kjo thirrje publike për projekt-propozimet e organizatave të shoqërisë civile ka për qëllim avancimin e zhvillimit socio – ekonomik rajonal të balancuar.Ministria e Zhvillimit Rajonal (MZHR) u bënë thirrje të gjitha organizatave të shoqërisë civile të regjistruara në Republikën e Kosovës, programi i punës i të cilave është i fokusuar në fushën e zhvillimit të aktiviteteve që kanë të bëjnë me zhvillimin socio – ekonomik rajonal të balancuar, që të aplikojnë me projekte për mbështetje financiare me qëllim të përmbushjes së objektivave të mandatit të MZHR-së dhe projekte tjera që i kontribuojnë kompletimit të politikave për zhvillim rajonal.

##  1.2. Objektivat e projekteve

Organizatat e shoqërisë civile në përputhje me këtë thirrje publike mund të aplikojnë me projektet e tyre në fushat prioritare, si vijon:

1. Inkurajimi i të rinjëve dhe grave për ngritjen e kapaciteteve në fushën e zhvillimit socio-ekonomik rajonal:

* Identifikimi i fushave potenciale me impakt zhvillimor rajonal dhe promovimi i tyre;
* Trajnimi dhe certifikimi i të rinjve dhe grave përmes fushës së edukimit joformal duke avancuar aftësitë specifike tek të rinjtë dhe gratë që lehtëson qasjen në tregun e punës në sektorët si:

- *Zhvillimi i aftësive në Sektorët e Teknologjisë Informative dhe Komunikimit (TIK)*

(Microsoft 365, Menaxhimi i rrjeteve sociale, Web dizajn);

* *Trajnimi në fushën e ndërmarrësisë* (Menaxhimi i Inovacionit dhe Startup-ëve, Planifikimi i Biznesit dhe Zhvillimi i Modelit të Biznesit, Financat dhe Kontabiliteti Biznesor, Zhvillim të marketingut, E commerce, etj);
* *Zhvillimi i aftësive të buta si* (Lidershipi, Komunikimi efektiv, Mendimi kritik, Negocimi, Hulumtimi dhe Zhvillimi i Ideve kreative, etj);
1. Avancimi dhe zgjerimi i zhvillimit socio-ekonomik rajonal:
* Identifikimi i mundësive të bashkëpunimit në fushën e zhvillimit socio-ekonomik rajonal;
* Avancimi i bashkëpunimit në mes të komunave, shoqatave të bizneseve, investitorëve dhe ndërmarrësve për zhvillim të qëndrueshëm socio-ekonomik rajonal të balancuar;
1. Promovimi i Zhvillimit Socio – Ekonomik Rajonal të Balancuar:
* Promovimi i politikave të fushës së zhvillimit socio-ekonomik rajonal të balancuar;
* *Organizimi i aktiviteteve qё promovojnё programet e Ministrisё sё Zhvillimit Rajonal dhe nxisin qytetarin aktive* (tryeza të rrumbullakta, diskutim paneli, forume me komunitet, sesione informuese, video promovuese etj),
* Zhvillimi i kapaciteteve lokale/rajonale për krijimin e një ambienti më të favorshëm për zhvillimin e ndërmarrësisë ;
* Promovimi i politikave të zhvillimit me theks të veçantë në fushën e prodhimit dhe promovimi i agjendës së gjelbërt;
* Avancimi i zhvillimit rajonal përmes promovimit medial, mardhënjeve me publik, treyezave të rrumbullakta dhe formave tjera të marketingut.

Organizatat e shoqërisë civile mund të aplikojnë vetëm për një prej këtyre tre (3) objektivave dhe mund të zgjedhin një apo më shumë nën-objektiva. Organizatat mund të aplikojnë me jo më shumë se një 1 projekt në kuadër të kësaj thirrje.

Gjatë zbatimit të aktiviteteve të projektit aplikanti duhet të siguroj që bazohet në parimin e ofrimit të mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.

OJQ-të aplikuese kanë mundësinë të kenë partneritet me biznese private për zhvillimin e programeve të trajnimeve, për shfrytëzim të hapësirave, demonstrimeve, etj. Nëse ka partneritet, duhet ta cekin atë në projekt-propozim pёr aplikantё.

## 1.3 Vlerat e planifikuara të mbështetjes financiare për projektet dhe totali i thirrjes

Vlera e planifikuar e thirrjes është rreth 200,000.00 €. Shuma minimale dhe maksimale e përkrahjes për çdo objektiv është si në tabelën në vijim.

Projektet do të financohen në shumën 100% të totalit të kostove të pranueshme të projektit. Aplikantët dhe partnerët potencial kanë të drejtë të sigurojnë bashkëfinancim edhe nga burimet tjera (publike ose private) të financimit.

Numri i indikativ i kontratave të cilat do të mund të financohen është rreth 35 projekte i cili mund të ndryshoj varësisht nga kualiteti i aplikimeve.

|  |  |  |
| --- | --- | --- |
| **Objektivat** | **Shuma minimale** | **Shuma maksimale** |
| 1.Inkurajimi i të rinjëve dhe grave për ngritjen e kapaciteteve në fushën e zhvillimit socio-ekonomik rajonal  | 2,000.00€ | 4,000.00€ |
| 2.Avancimi dhe zgjërimi i zhvillimit socio-ekonomik rajonal: | 4,001.00€ | 6,000.00€ |
| 3.Promovimi i Zhvillimit Socio – Ekonomik Rajonal  | 6,001.00€ | 10,000.00€ |

# Kushtet formale të thirrjes

## 2.1 Aplikuesit e pranueshëm: Kush mund të aplikoj?

Për të qenë e pranueshme për këtë thirrje organizata aplikuese duhet të:

* Jetë e regjistruar në pajtim me Ligjin për Lirinë e Asocimit në Organizata Jo-Qeveritare;
* Jetë e pajisur me numër fiskal të lëshuar nga Administrata Tatimore e Kosovë;
* Ketë zotësi juridike, financiare dhe operacionale për zbatimin e projektit;
* Ketë përvojë dhe veprimtari në fushën e zhvillimit socio-ekonomik dhe fushave tjera relevante me këtë thirrje për propozime;
* Ketë kryer të gjitha detyrimet tatimore dhe kontributet tjera të detyrueshme ose është në marrëveshje për shlyerjen e borxhit me ATK;
* Mos jetë në proces falimentimi në proces të shuarjes në procedura të mbledhjes së detyrueshme apo likuidimit;
* Mos ketë shkelur kushtet e parashikuara të përdorimit të fondeve publike;
* Mos të ketë pranuar mjete fianciare për të njëjtin akitivitet gjatë këtij viti. Prandaj me rastin e aplikimit kërkohet deklarata për shmangjen e financimit të dyfishtë;
* Të kenë dorëzuar një projekt propozim sipas formularit e aplikacionit të projektit/programit së bashku me formularin e propozim buxhetit.

**Kriteret e veçanta**

Në mënyrë që aplikacioni të konsiderohet i kompletuar aplikuesi duhet të plotësoj edhe kriteret e veçanta minimale të parapara me dispozitat në vijim:

* Të dorëzoj brenda afatit të thirrjes projekt propozimin i cili ndër të tjera përmban të dhënat për qëllimin, objektivat specifike, aktivitetet, kalendarin e realizimit, rezultatet e synuara, përfituesit e drejtpërdrejtë dhe të dhënat tjera sipas formularit përkatës të përcaktuar sipas thirrjes publike;
* Projekt propozimi të jetë i shoqëruar me një propozim buxhet, sipas formatit të përcaktuar sipas thirrjes publike;
* Të dorëzohen të dhëna për personelin kyç duke specifikuar detyrat e tyre, siguruar CV-të e tyre së bashku me një deklaratë pranimi nga ana e tyre se do të punojnë për projektin/programin, në rast të përfitimit të mbështetjes financiare;
* Në rast të bashkëfinnacimit duhet të sigurohen dëshmitë e duhura për projektet ku aplikohet bashkëfinancimi;
* Të gjithë aplikantët që aplikojnë në këtë thirrje duhet të sigurojnë dëshmitë e realizimit të projekteve të ngjajshme;
* Organizatat që aplikojnë për Objektivin tre (3) të kësaj thirrje “Promovimi i Zhvillimit Socio – Ekonomik Rajonal të “ duhet të kenë qenë të regjistruara për së paku tre (3) vite para datës së publikimit të kësaj thirrje publike dhe duhet të kenë së paku tre (3) referenca të projekteve të realizuara ku dy (2) prej tyre janë të projekte që kanë kontribuar në zhvillimin socio-ekonomik rajonal të balansuar;
* Të paraqesin leje/licencë për ushtrimin e veprimtarisë në rastet kur me legjislacionin në fuqi ushtrimi i një veprimtarie të tillë mund të kryhet vetëm me leje/licencë nga autoritetet publike.

Nëse projekti përzgjidhet dhe financohet nga MZHR, për qëllime të monitorimit është i obligueshëm informimi i Departamentit të Zhvillimit Rajonal mbi zbatimin e aktiviteteve në kuadër të projektit së paku një javë para realizimit të aktivitetit.

**OJQ-të të cilat nuk mund të aplikojnë**

OJQ-të të cilat nuk përmbushin kriteret e përcaktuara më lartë nuk mund të aplikojnë për mbështetje financiare ose në rast aplikimi dosja e tyre nuk do të merret për bazë në fazën e shqyrtimit dhe nuk do të kualifikohen për mbështetje financiare.

## 2.2 Partnerët në zbatimin e projektit

Organizatat joqeveritare mund të aplikojnë për mbështetje financiare të projekteve të tyre në kuadër të partneritetit me OJQ të tjera. Në rast se propozohet implementimi i projekteve në partneritet të OJQ-ve duhet të dorëzohet deklarata e partneritetit.

Duhet të merren përbazë kërkesat formale të përcaktuara në formularin 12 të Rregullores MF- Nr – 04/2017 mbi kriteret, standardet dhe procedurat e financimit publik të OJQ-ve.

Partneriteti përfshinë marrëdhëniet mes OJQ-ve që nënkupton përgjegjësi në zbatimin e programit/projektit të financuar nga ofruesit e mbështejes financiare. Në mënyrë që projekti/programi të zbatohet pa problem të gjitha organizatat që janë pjesë e partneritetit duhet të pajtohen me parimet e praktikës së mirë në partneritet:

1. Para dorëzimit të aplikimit tek ofruesi i mbështetjes financiare të gjithë partnerët do të lexojnë tekstin e thirrjes publike dhe udhëzimet për dorëzimin e aplikacioneve dhe të kuptojnë rolin e tyre në projekt/program;
2. Të gjithë partnerët autorizojnë Aplikuesin për t'i përfaqësuar ata në të gjitha marrëdhëniet me MZHR-në në kontekstin e zbatimit të projektit/programit;
3. Aplikuesi dhe të gjitha organizatat partnere do të takohen rregullisht dhe të punojnë së bashku për zbatimin e projektit/programit, vlerësimin dhe shqyrtimin e mënyrave për tejkalimin e sfidave dhe vështirësive në zbatimin e projektit;
4. Të gjithë partnerët do të marrin pjesë në përgatitjen e pasqyrave të përbashkëta përshkruese dhe të veçanta financiare dhe aplikuesi në emër të të gjithë partnerëve paraqet ato tek MZHR;
5. Propozimi për ndryshime në partnerët e projektit duhet të bëhet me marrëveshje në mes të partnerëve ndërsa aplikuesi e dorëzon atë tek ofruesi i mbështetjes financiare.

## 2.3 Shpenzimet e pranueshme dhe të papranueshme

### 2.3.1 Shpenzimet e pranueshme që do të financohen përmes thirrjes

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara si dhe në lartësinë reale të këtyre shpenzimeve.

### 2.3.2 Shpenzimet e drejtpërdrejta të pranueshme

Shpenzimet sipas kostove të pranueshme direkte përfshijnë shpenzimet që janë direkt të lidhura me zbatimin e disa aktiviteteve projektit ose të programit të propozuar, të tilla si:

1. Organizimi i aktiviteteve edukuese, tryeza të rrumbullakëta (në mënyrë të veçantë duhet të identifikohet lloji i aktivitetit, çmimi i secilit shërbim dhe grupi i synuar).
2. Material shpenzues për zbatimin e projektit;
3. Shërbime grafike (prepress, shërbimet për shtypjen e fletushkave, broshurave, revistave, etj, duke specifikuar llojin dhe qëllimin e shërbimit, sasinë, çmimin e njësisë, etj.);
4. Shërbimet e reklamimit (televizionit dhe radio prezantime, mirëmbajtjes ueb faqeve, njoftimet në gazeta, materiale reklamuese, etj, duke përcaktuar llojin e promovimit, kohëzgjatjen dhe koston e shërbimeve);
5. Shpenzimet e përfaqësimit që kanë të bëjnë me organizimin aktiviteteve të projektit/programit (duke treguar qëllimin dhe numrin e pritshëm të pjesëmarrësve, etj);
6. Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e tyre profesionale, numrin e muajve të angazhimit dhe shumën mujore bruto të kompensimit;
7. Shpenzimet e komunikimit (shpenzimet e telefonit, internetit, etj) duhet të jenë të përcaktuara (caktuara) në limitet deri në 150€ (njëqind e pesdhjet euro) për periudhën e implementimit;
8. Shpenzimet për prokurimin e paisjeve të nevojshme për zbatimin e projektit (identifikimi i paisjes, lloji dhe shuma);
9. Shpenzimet e udhëtimit për organizimin e aktivitetit (akomodimi, transporti, meditjet) duke specifikuar numrin e pjesëmarrësve, destinacionin, qëllimin e udhëtimit, llojin e trasportit, llojin e akomodimit dhe numrin e netëve;
10. Kostot e derivateve nuk duhet të kalojnë më shumë se 5% të shumës totale të projektit të finacuar;
11. Kostot e paparashikuara nuk duhet të kalojnë më shumsë se 5% të shumës totale të projektit të finacuar.

### 2.3.3 Shpenzimet e papranueshme

Shpenzimet e papranueshme përfshijnë, për shembull:

1. Investimet në kapital apo kredi për investime, fonde të garancisë;
2. Kostot e blerjes së pajisjeve, mobiljeve, dhe punëve të vogla ndërtimore në qoftë se kalojnë vlerën prej 10% të totalit të kostove të pranueshme të projektit;
3. Shpenzimet e interesit për borxhin;
4. Gjobat, ndëshkimet financiare dhe shpenzimet e procedurave gjyqësore;
5. Pagesa e bonuse për punonjësit;
6. Detyrimet bankare për hapjen dhe administrimin e llogarive, tarifat për transfertat financiare dhe tarifat e tjera krejtësisht të një natyre financiare;
7. Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
8. Blerja e pajisjeve të përdorura, makineri dhe mobilje etj;
9. Kostot që nuk mbulohen nga marrëveshja (kontrata me ofruesin e mbështetjes financiare);
10. Donacionet bamirëse;
11. Kredi për organizata të tjera apo individ;
12. Kostot e tjera që nuk janë të lidhura direkt me përmbajtjen dhe objektivat e projektit.

# Si të aplikoni?

## Lista e dokumenteve të nevojshme

Aplikimi do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

1. Formulari i projekt-propozimit;
2. Formulari i propozim buxhetit;
3. Formulari i deklaratës së partneritetit (nëse është e aplikueshme);
4. Kopja e certifikatës së regjistrimit të OJQ-së;
5. Kopja e certifikatës së numrit fiskal;
6. Forma e deklaratës të mungesës së financimit të dyfishtë;
7. Forma e deklarimit të projekteve apo programeve të OJQ-ve të financuara nga burimet publike të financimit;
8. Formulari për deklaraten mbi aktivitetet e përshkruara të programit/projektit.
9. Deklaratë vjetore për vitin 2023, (nga ATK );
10. Certifikatë nga Administrata Tatimore e Kosovës në lidhje me gjendjen e borxhit publik me validitet në ditën e aplikimit, me të cilën vërtetohet se aplikuesi nuk ka borxhe aktuale tatimore të pashlyera apo obligime tjera tatimore, ose është në marrëveshje për shlyerjen e borxhit me ATK;
11. Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale;
12. Organizatat që aplikojnë për objektivin tre (3) të kësaj thirrje “Promovimi i Zhvillimit Socio – Ekonomik Rajonal të Balancuar “ duhet të kenë qenë të regjistruara për së paku 3 vite para datës së publikimit të kësaj thirrje publike dhe duhet të kenë së paku tre (3) referenca për të projekteve të realizuara ku dy (2) prej tyre janë të projekteve që kanë kontribuar në zhvillimin socio-ekonomik rajonal të balansuar. (*shih kriteret e veçanta*).
13. Konfirmimi nga banka për llogarinë aktive të OJQ-së.

Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në ueb faqen e MZHR-së.

## Forulari i projekt propozimit

Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikusin dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike. Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë. Formulari është e nevojshme të plotësohet me kompjuter. Nëse formulari është plotësuar me dorë nuk do të merren në konsideratë.

Ky formular duhet të jetë i nënshkruar nga përfaqësuesi i autorizuar dhe i vulosur.

## Formulari i propozim buxhetit

Formulari i propozim buxhetit është pjesë e dokumentacionit të detyrueshëm. Propozim Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim. Nëse formulari i buxhetit nuk është e potësuar në tërësi, apo nuk është dorëzuar në formën përkatëse aplikimi nuk do të merret në konsideratë. Formulari është e nevojshme të plotësohet me kompjuter. Nëse formulari është plotësuar me dorë nuk do të merren në konsideratë.

Ky formular duhet të jetë i nënshkruar nga përfaqësuesi i autorizuar dhe i vulosur.

## Dorëzimi i aplikacioneve

Të gjitha aplikacionet duhet të dorzohen në Arkvin e MZHR në kopje fizike (me CD, materialet plotësuese / Projektet voluminoze).

Dorëzimi i aplikacioneve bëhet në zarf të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar, si dhe një kopje elektronike në CD. Në pjesën e jashtme të zarfit duhet të shënohet emri i thirrjes publike, së bashku me emrin e plotë dhe adresën e aplikuesit dhe shënimin *"Të mos të hapet para takimit të Komisionit* *Vlerësues."*

Dokumentet e kompletuara mund të dorëzohen fizikisht në adresën e mëposhtme:

Ministria e Zhvillimit Rajonal

Adresa: Ndërtesa e dytë e Qeverisë, ish-Pallati i Rilindjes, Kati III

Prishtinë, Kosovë, 10000

**Kontakt:** tel: +383(038) 200 64 542;

e-mail: shqipe.kadrijaj@rks-gov.net

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

## Afati për dorëzimin e aplikcioneve

Afati për dorëzimin e projekt propozimeve në MZHR është deri më: **18.03.2024** në orën **16:00**.

Aplikantit do ti lëshohet një dëshmi se aplikacioni është pranuar brenda periudhës së thirrjes.

Aplikacionet e dërguara pas afatit nuk do të merren parasysh.

## Si të kontaktoni nëse keni ndonjë pyetje?

Të gjitha pyetjet në lidhje me thirrjen mund të bëhen vetëm në mënyrë elektronike në adresën e mëposhtme*:* shqipe.kadrijaj@rks-gov.net jo më vonë se **29.02.2024** Përgjigjet do të kthehen në formë elektronike dhe të publikohen në faqen zyrtare të MZHR-së më datë **11.03.2024**

Për të siguruar trajtim të barabartë të të gjithë aplikantëve të mundshëm një ofrues i mbështetjes financiare publike nuk mund të japë një mendim paraprak për pranueshmërinë e aplikantëve, partnerët, veprimet apo shpenzimet e përmendura në kërkesë.

# Vlerësimi i aplikacioneve / Fazat.

## 4.1 Aplikacionet e pranuara do të kalojnë nëpër procedurën e mëposhtme

Vlerësimi i aplikacioneve do të bëhet në përputhje me kërkesat e **Rregullores MF- Nr – 04/2017** mbi kriteret, standardet dhe procedurat e financimit publik të OJQ-ve. MZHR do të themeloj një komision vlerësues në përputhje me rregulloren i cili ka për detyrë të vlerësoj aplikacionet nëse i plotësojnë kushtet formale të thirrjes publike.

* Në fazën e parë do të bëhet vlerësimi nga aspekti procedural. Pas kontrollimit të gjitha aplikacioneve të pranuara, komisioni do të përgatis një listë të të gjithë aplikantëve që i plotësojnë kushtet për tu vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara. Ofruesi i mbështetjes financiare do të njoftojë me shkrim të gjithë aplikantët të cilët nuk i plotësojnë kërkesat dhe arsyet e refuzimit të aplikimit të tyre;
* Në fazën e dytë do të bëhet vlerësimi i përmbajtjes së aplikacioneve nga ana e Komisionit vlerësues. Çdo aplikacion i pranuar do të vlerësohet në bazë të rregullores dhe formularit të vlerësimit (shih më poshtë);
* Faza përmbajtësore (2) aplikantët e parakualifikuar mund të ftohen të prezantojnë projekt propozimet;
* Faza e nënshkrimit të kontratave;
* Faza e implementimit;
* Raporti përfundimtar;
* Komisioni vlerёsues ka tё drejtё të rishikojё buxhetin e aplikantёve.

|  |
| --- |
| **Forma e Vlerësimit**Kriteret e vlerësimit janë të ndarë në disa fusha të vlerësimit. Në çdo fushë të vlerësimit janë caktuar pikët në mes të 1 dhe 5, në përputhje me kategoritë e mëposhtme të vlerësimit: 1 = nuk është e mjaftueshme, 2 = mjaftueshëm, 3 = mirë, 4 = shumë mirë, 5 = shkëlqyeshëm. |
| 1. **Kapaciteti institucional i organizatës (25 pikë)**
 |
| Kapaciteti dhe përvoja profesionale e organizatës dhe organizatës partnere (nëse ka) për të kryer aktivitetet e planifikuara të projektit. | 1 | 2 | 3 | 4 | 5 |
| Kapaciteti dhe struktura e menaxhimit të projektit nga organizata dhe organizata partnere (nëse ka) si: personeli, paisjet dhe aftësia për të udhëheqë buxhetin e projektit.  | 1 | 2 | 3 | 4 | 5 |
| Përvoja dhe njohuritë e stafit dhe ekspertëve (CV-të) e organizatës për implementimin e projektit | 1 | 2 | 3 | 4 | 5 |
| Struktura e qartë e menaxhimit të projektit dhe ndarja e përgjegjësive, detyrimeve të anëtarëve të ekipit. | 1 | 2 | 3 | 4 | 5 |
| Angazhimi i grupeve të margjinalizuara (grave, personave me aftësi të kufizuar, komuniteteve) apo vullnetarëve në zbatimin apo aktivitetet e projektit. | 1 | 2 | 3 | 4 | 5 |
| 1. **Rëndësia e projektit (40 pikë)**
 |
| Rëndësia e projektit për synimet, objektivat dhe fushat prioritare të thirrjes | 1 | 2 | 3 | 4 | 5 |
| Përcaktimi i qartë i objektivave të projektit të cilat janë realisht të arritshme | 1 | 2 | 3 | 4 | 5 |
| Aktivitetet janë të qarta, efektive, arsyeshme, kuptueshme dhe të zbatueshme | 1 | 2 | 3 | 4 | 5 |
| Përcaktimi i qartë i rezultateve dhe ndërlidhja e aktiviteteve me rezultatet e përcaktuara | 1 | 2 | 3 | 4 | 5 |
| Identifikimi i qartë i përfituesve të projektit dhe aktivitete që targetojnë përfituesit në mënyrë efektive | 1 | 2 | 3 | 4 | 5 |
| Identifikimi dhe angazhimi i akterëve relevant në implementimin e projektit dhe arritjen e rezultateve | 1 | 2 | 3 | 4 | 5 |
| Projekti ka definuar mirë nevojat dhe mënyrën se si nevojat do të adresohen përmes aktiviteteve | 1 | 2 | 3 | 4 | 5 |
| Janë paraparë rreziqet e mundshme dhe hapat për mënjanimin e rreziqeve | 1 | 2 | 3 | 4 | 5 |
| 1. **Buxheti dhe shpenzimet (20 pikë)**
 |
| Kostot e projektit janë në përputhje me rezultatet që projekti parasheh të arrij | 1 | 2 | 3 | 4 | 5 |
| Kostot e projektit janë në përputhje me aktivitetet e planifikuara | 1 | 2 | 3 | 4 | 5 |
| Kostot e projektit janë të arsyeshme dhe të bazuara në çmimet e tregut | 1 | 2 | 3 | 4 | 5 |
| Kostot e projektit janë reale me kohëzgjatjen e pritshme të projektit | 1 | 2 | 3 | 4 | 5 |
| 1. **Ndikimi i projektit (15 pikë)**
 |
| Projekti është inovativ dhe kreativ në arritjen e objektivave | 1 | 2 | 3 | 4 | 5 |
| Projekti ndikon në përmisimin e gjendjes së përgjithëshme në fushën në të cilën aplikohet | 1 | 2 | 3 | 4 | 5 |
| Rezultatet e projektit janë të qëndrueshme | 1 | 2 | 3 | 4 | 5 |
| **TOTAL** | 1. **pikë**
 |

## Publikimi i vendimit paraprak

Pas përfundimit të vlerësimeve, rezultatet paraprake të vlerësimit publikohen si vendim në faqen elektronike të MZHR-së dhe njoftohen me shkrim të gjithë aplikantët.

Rezultatet paraprake shndërrohen në rezultatet përfundimtare nëse brenda afatit të paraparë nuk paraqitet ndonjë ankesë. Nëse është paraqitur ndonjë ankesë, rezultatet paraprake shndërrohen në rezultate përfundimtare pasi të jenë trajtuar ankesat e aplikantëve.

Të gjithë aplikantët aplikimet e të cilëve kanë hyrë në procesin e vlerësimit do të jenë të informuar në lidhje me vendimin për ndarjen e projekteve në kuadër të thirrjes.

# Dokumentacion shtesë

Para nënshkrimit përfundimtar të kontratës dhe në bazë të vlerësimit të Komisionit, MZHR do të kërkojë nga aplikuesi dokumentacionin shtesë si në vijim:

* Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale;

Komisioni vlerësues do të bëjë kontrollimin e dokumentacionit shtesë. Nëse aplikuesi nuk paraqet dokumentacionin e kërkuar shtesë brenda kohës së caktuar e që është **jo më pak se 10 ditë**, aplikimi do të refuzohet. Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike nuk do të merret në konsideratë për nënshkrim të kontratës.

Në raste të tilla, projektet nga lista rezervë do të aktivizohen pas kontrollimit të dokumenteve mbështetëse dhe pasi të konstatohet nga institucioni se ka mjete të mjaftueshme për të kontraktuar projekte të tjera.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

***Sqarim rreth listës rezervë:*** *Aplikimet me pikët më të larta do të përzgjedhen si përfitues deri në shpenzimin e buxhetit në dispozicion, kurse pas shpenzimit të buxhetit pjesa tjetër e aplikuesve që kanë arritur së paku 50 pikë e më shumë mbeten në listën e pritjes/rezervë dhe renditja e listës rezervë do të jetë nga aplikantët me më së shumti pikë deri tek ata me më pak pikë të fituara. Pra, projektet nga lista rezervë përzgjedhen duke filluar nga ato me më shumë pikë në radhë.* *Lista rezerë është valide për vitin fiskal 2024*

# 5. Kalendari indikativ i realizimit të thirrjes

22.02.2024                  -           Hapja e thirrjes

29.02.2024                -           Afati për dorëzimin e pyetjeve në lidhje me thirrjen

11.03.2024                  -           Publikimi i përgjigjeve në uebfaqen e MZHR

18.03.2024                  -           Afati për dorëzimin e projekt propozimeve në MZHR

02.04.2024                  -           Vlerësimi i kritereve procedurale

12.04.2024                  -           Publikimi i rezultateve paraprake, njoftimi i aplikantëve

24.04.2024                  -           Afati për dorëzimin e ankesave

08.05.2024                  -           Vendimi i Komisionit të Ankesave

09.05.2024 – 14.05.2024  - Nënshkrimi i kontratave

15.11.2024                -           Dorëzimi i raportit përfundimtar pas përfundimit të projektit

Ministria e Zhvillimit Rajonal ka të drejtë të përditësoj kalendarin indikativ. Çdo ndryshim në kalendarin indikativ do të publikohet në faqen e MZHR-së.

## Periudha e zbatimit të projekteve

Periudha e zbatimit të projektit është **15.05.2024 – 15.11.2024 (6 muaj),** vazhdimi i afatit të zbatimit bëhet vetëm pas aprovimit nga Departamenti për Zhvillim Rajonal i MZHR-së ku kërkesa për shtyerje ka arsyetim të mjaftueshëm. Projektet mund të zbatohen në të gjitha Komunat e Republikës së Kosovës.

# Ankesat

Kundër vendimit të Komisionit Vlerësues aplikantët mund të ushtrojnë ankesë pranë Komisionit të Ankesave, si në vijim:

* Ankesë ndaj vendimit për diskualifikim për shkak të mos përmbushjes së kritereve formale gjatë vlerësimit të aplikacionit në aspektin procedural, dhe
* Ankesë ndaj vendimit për ofrimin apo mos ofrimin e mbështetjes financiare.

Të gjitha ankesat në lidhje me thirrjen duhet të dorzohen në arkivin e MZHR-së në kopje fizike dhe atë nga aplikuesi apo i autorizuari i ti jo më vonë se **24.04.2024**. Komisioni i Ankesave, në përputhje me rregulloren do të merr vendimin deri më **08.05.2024.**

# List e formave

Lista e formularëve të nevojshëm të paraparë sipas rregullores dhe manualit për implementimin e projektit:

1. Formulari i Projekt-propozimit (F 9);
2. Formulari i Propozim buxhetit (F 10);
3. Formulari i Deklaratës së Partneritetit (nëse ka) (F 12);
4. Forma e Deklaratës të mungesës së financimit të dyfishtë (F 11);
5. Forma e deklarimit të projekteve apo programeve të OJQ-ve të financuara nga burimet publike të financimit (F 13);
6. Formulari për Deklaraten mbi aktivitetet e përshkruara të programit/projektit (F 14).